“เงินบาท” วันนี้เปิดตลาด 34.36 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.36 บ. แข็งค่าจากปิดตลาดวานนี้ที่ระดับ 34.40 บาท โดยมองกรอบเคลื่อนไหวแนวรับ 34.30 บาท และแนวต้าน 34.60 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.36 บ. แข็งค่าจากปิดตลาดวานนี้ที่ระดับ 34.40 บาท โดยมองกรอบเคลื่อนไหวแนวรับ 34.30 บาท และแนวต้าน 34.60 บาท
26 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(26 เม.ย.66) เปิดตลาด 34.36 บาท/ดอลลาร์ แข็งค่าขึ้นเล็กน้อยจากราคาปิดตลาดเมื่อวันทำการก่อนหน้าที่ระดับ 34.40 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลักเนื่องจากนักลงทุนพากันเข้าซื้อดอลลาร์ในฐานะสกุลเงินปลอดภัย ท่ามกลางความกังวลเกี่ยวกับวิกฤตในภาคธนาคารของสหรัฐ โดยธนาคารเฟิร์สท์ รีพับลิก แบงก์ (First Republic Bank) หรือ FRB ซึ่งเป็นธนาคารในระดับภูมิภาคของสหรัฐ เปิดเผยว่าลูกค้าได้แห่ถอนเงินฝากมากกว่าคาดในไตรมาส 1/2566 โดยยอดเงินฝากลดลง 40.8% สู่ระดับ 1.045 แสนล้านดอลลาร์ในไตรมาส 1 ซึ่งต่ำกว่าที่นักวิเคราะห์คาดการณ์ที่ระดับ 1.450 แสนล้านดอลลาร์
คาดการณ์ค่าเงินบาทวันนี้มีแนวรับ/แนวต้านที่  34.30-34.60 บาทต่อดอลลาร์ แนะนำควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน ส่วนกรอบค่าเงินวันนี้ USD/THB 34.30- 34.60,EUR/THB 37.50- 38.00,JPY/THB 0.2550 – 0.26,GBP/THB 42.40- 42.90,AUD/THB 22.50- 23.00